| "Laulu 20 perheestä"Kristiina Halkola |
| --- |
|  |
| Kappaleen tiedot |
|  Julkaistu | 1969 |
|  Tyylilaji | työväenmusiikki |
|  Levy-yhtiö | Love Records |

"**Laulu 20 perheestä**" on Kristiina Halkolan vuonna 1969 levyttämä vasemmistolaisvaikuitteinen musiikkikappale. Sen on säveltänyt Kaj Chydenius ja sanoittanut toimittaja Petri Repo.

Laulu esitettiin ensimmäisen kerran Televisioteatterin *Oma-kabaree*-televisio-ohjelmassa 24. syyskuuta 1969. Kappaleessa väitetään, että "20 perheellä" oli taloudellista valtaa, joka olisi kuulunut kansalle. Suvut olivat ohjelman mukaan saaneet omaisuutensa perimällä, eivät vapaasti kilpailemalla. Kyseinen lähetys oli yksi Reporadion aikakauden päättäneistä televisio-ohjelmista.

Laulun kertosäkeessä luetellaan suurin osa 1960-luvulla vaikuttaneista suomalaisista teollisuussuvuista. Repo poimi laulun 20 perhettä Kansan Uutisissa julkaistusta artikkelista, jossa oli listattu Suomen valtaapitäviä sukuja.

Laulu herätti kahdenlaista närää: osa suvuista närkästyi siitä, että heidän nimeään riepotellaan tällä tavalla, ja toiset siitä, että heitä ei ollut otettu mukaan lauluun. Petri Revon mukaan "Laulu 20 perheestä" tehtiin provosoimaan ja havahduttamaan.

Kappale julkaistiin Love Recordsin vuonna 1969 ilmestyneellä *Lautanen Guatemalan verta* -kokoelma-albumilla ja Halkolan *Täytyy uskaltaa* -studioalbumin uusintajulkaisussa.

Luettelo laulussa mainituista suvuista
--------------------------------------

|  |  |  |
| --- | --- | --- |
| * Kivekäs
* Walden
* Wihuri
* Hellberg
* Rosenlew
* Frenckell
* Ahlström
* Donner
* Wasastjerna
* Ehrnrooth
 |  | * Schauman
* Grönblom
* Wahlforss
* von Julin
* Björnberg
* Rettig
* Honkajuuri
* Virkkunen
* Erkko
* Serlachius
 |

2000-luvun versio
-----------------

2000-luvulla Petri Repo päivitti pyynnöstä jo vanhentuneeksi käyneen "Laulun 20 perheestä" nykyaikaan sopivammaksi. Laulun uusinta oli KOM-teatterin tilaustyö Revolta. Ajatus perheiden päivittämisestä on noussut usein vappuina esille ja lahtelainen teatteri Vanha Juko on siitä Revon esittänyt vappukonserteissaan päivitysversioita.*selvennä*

|  |  |  |
| --- | --- | --- |
| "| Rupesin pähkäilemään, että miten tekstin päivittäisi niin, että se vastaa olemassa olevaa tilannetta. Siinä toisessa säkeistössähän ovat ne varsinaiset isot omistajat, ja suomalainen omistus on loppujen lopuksi aika pientä verrattuna siihen, paljonko nämä ulkomaalaiset rahastot ja sijoitusyhtiöt Suomea omistavat. | "|
| **– Petri Repo, Kansan Uutiset 17.1.2006** |

Tässä versiossa olivat seuraavat, pääosin vuoden 1969 versiosta eroavat suvut:

|  |  |  |
| --- | --- | --- |
| * Wahlroos
* Ollila
* Vainio
* Etola
* Hartwall
* Toivanen
* Rettig
* Lesonen
* Siilasmaa
* Laine
 |  | * Ahlström
* Fazer
* Härmälä
* Lilius
* Lagerroos
* Ehrnrooth
* Herlin
* Brotherus
* Erkko
* Serlachius
 |

Viimeisessä värssyssä Repo ottaa huomioon myös ulkomaisen omistuksen: "Morgan Stanley and Goldman Sachs, Merrill Lynch och Industri Kapital, BA Capital Management Europe, Deeren Jussi ja Riverin Jaska, Agco and Wallenberg, Rökke och Bonnier ja mitä niitä taas olikaan."

Vuoden 2014 versio
------------------

Vuonna 2014 entinen kansanedustaja ja europarlamentaarikko Esko Seppänen julkaisi Suomen rikkaimmista suvuista kertovan tietokirjan *Suomen rikkaat. Kuka kukin on*. Kirjan kirjoittamisen yhteydessä kustantaja pyysi Seppästä myös päivittämään "Laulun 20 perheestä" vastaamaan vuoden 2014 tilannetta. Alkuperäisen sanoituksen suvuista vain Ehrnroothit ja Rettigit ovat pysyneet Suomen 20 varakkaimman suvun listalla.

|  |  |  |
| --- | --- | --- |
| * Ehrnrooth
* Etola
* Fazer
* Hartwall
* Hed
* Herlin
* Jouhki
* Kyöstilä
* Laakkonen
* Laine
 |  | * Langenskiöld
* Lesonen
* Ollila
* Paasikivi
* Pentti
* von Rettig
* Seppälä
* Siilasmaa
* Toivanen
* Wahlroos
 |

Lähteet
-------

1. 1 2  Laulu 20 perheestä *Äänitearkisto*.  Arkistoitu 8.3.2014. Viitattu 15.6.2010.
2. ↑  Rytsä, Paavo: Kristiina Halkola: Laulu 20 perheestä *YLE Elävä arkisto*.  30.4.2007. Viitattu 4.2.2009.
3. ↑  Irmeli Salo: Mahti katosi, rikkaus säilyi.  *Talouselämä*, 22.6.2006. Artikkelin verkkoversio. Viitattu 2.10.2010. [vanhentunut linkki] (kainalo: Jotkut suvut jäivät historian hämärään[vanhentunut linkki])
4. 1 2  Laululyriikan ehdoilla.  *Talouselämä*,. Artikkelin verkkoversio. Viitattu 6.5.2011.  (Arkistoitu – Internet Archive)
5. 1 2  Kai Hirvasnoro: Keitä ovat uudet 20 perhettä? *Blogi*.  17.1.2006. Viitattu 7.5.2011.
6. ↑  Jouko Huru: Esko Seppänen panee rikkaat riviin *Kansan uutiset*.  19.8.2014. Viitattu 28.8.2014.
7. ↑  Matti Pietiläinen, Pirjo Kamppila: Suomen rikkaimpien lista meni uusiksi *Etelä-Suomen Sanomat*.  19.8.2014, klo 05:55. Päivitetty 19.8.2014, klo 10:04. Viitattu 28.8.2014.

Aiheesta muualla
----------------

* Talouselämä 22.6.2006 (Arkistoitu – Internet Archive) Luettu 27.4.2007
* Ylen Elävä arkisto: Kristiina Halkola: Laulu 20 perheestä
* Tiedonantaja: Oona Airola: Laulu 20 perheestä vuonna 2014